b'\n_START_ARTICLE_\nInterf\xc3\xadcies d\'usuari per el Smart Worker\n_START_PARAGRAPH_\nLes interf\xc3\xadcies d\'usuari s\xc3\xb3n els medis els quals l\'usuari utilitza per comunicar-se amb qualsevol classe de m\xc3\xa0quina, equip o ordinador i abra\xc3\xa7a tots els factors de contacte entre l\'usuari i l\'aparell. Pressuposadament, han de ser inutu\xc3\xaftives i din\xc3\xa0miques per no presentar dificultats als que les fan servir i, aix\xc3\xad, proporcionar un servei el m\xc3\xa0xim d\'eficient possible._NEWLINE_El Smart Worker \xc3\xa9s el perfil de treballador de les f\xc3\xa0briques intel\xc2\xb7ligents, aquestes s\xc3\xb3n l\'evoluci\xc3\xb3 del model cl\xc3\xa0ssic industrial i busquen adaptar-se a les necessitats i els processos de producci\xc3\xb3 optant per la m\xc3\xa0xima optimitzaci\xc3\xb3 dels recursos. Aquesta branca t\xc3\xa9 el futur com a punt de mira i, seguint els punts esmentats, pret\xc3\xa9n realitzar una revoluci\xc3\xb3 industrial per establir-se com a Ind\xc3\xbastria 4.0._NEWLINE_Les Interf\xc3\xadcies d\'usuari pel Smart Worker s\'han d\'adaptar al model de treball plantejat pel Smart Working el qual, t\xc3\xa9 una s\xc3\xa8rie de caracter\xc3\xadstiques innovadores pel que fa al m\xc3\xb3n laboral; impulsa la configuraci\xc3\xb3 del treball en equip per tal d\'assolir diferents projectes, la flexibilitat hor\xc3\xa0ria i la mobilitat, ja que busca trencar amb la cultura del presentisme que encara continua molt present en el m\xc3\xb3n laboral actual. Pret\xc3\xa9n assumir tots aquests factors mitjan\xc3\xa7ant les eines que brinda la tecnologia actual per tal d\'obrir una nova visi\xc3\xb3 al mercat marcada per una deslocalitzaci\xc3\xb3 del lloc de treball, ja que els entorns s\xc3\xb3n independents, el fet a valorar s\xc3\xb3n els resultats i la obtenci\xc3\xb3 d\'aquests seguint una mentalitat d\'efici\xc3\xa8ncia, treball col\xc2\xb7lectiu i estalvi de costos. Per tant, les interf\xc3\xadcies d\'usuari per el Smart Worker s\xc3\xb3n els mitjans a partir dels quals el treballador de la ind\xc3\xbastria 4.0 pot establir comunicaci\xc3\xb3 amb els dispositius electr\xc3\xb2nics de les Smart Factories.\n_START_SECTION_\nHist\xc3\xb2ria\n_START_PARAGRAPH_\nEl primer gran te\xc3\xb2ric de la interacci\xc3\xb3 entre els humans i les m\xc3\xa0quines va ser Vannevar Bush, un cient\xc3\xadfic del MIT el qual va col\xc2\xb7laborar amb l\'ex\xc3\xa8rcit dels EUA durant la Segona Guerra Mundial. El seu gran invent va ser creat l\'any 1945 i es va anomenar Memex (Memory Expander), aquest consistia en una taula amb teclat i palanques que permetia consultar les dades emmagatzemades en microfilms que serien projectats en pantalles transl\xc3\xbacides. Aquest aparell tamb\xc3\xa9 permetia a l\'usuari realitzar modificacions als microfilms, \xc3\xa9s a dir, li permetia crear, canviar i consultar. Aquelles innovacions, en una \xc3\xa8poca prehist\xc3\xb2rica pel que fa als ordinadors, van posicionar a Vannevar com un visionari._NEWLINE_Uns anys m\xc3\xa9s tard, l\'inventar Douglas Engelbart va fer un seguit de creacions clau per les interf\xc3\xadcies; la combinaci\xc3\xb3 d\'ordinador, teclat i pantalla, el software de processament de paraules amb capacitat d\'hipertext, el principi de les finestres sobreposades (l\'origen del concepte de Xerox i Windows i les comunicacions en text entre ordinadors._NEWLINE_En l\'actualitat s\'ha normalitzat molt l\'exist\xc3\xa8ncia de les interf\xc3\xadcies d\'usuari i sembla que existeixin des de sempre. No obstant aix\xc3\xb2, s\xc3\xb3n relativament innovadores. L\'evoluci\xc3\xb3 de les interf\xc3\xadcies ha anat lligada al desenvolupament dels sistemes operatius, ja que sense aquestes per la majoria dels usuaris seria impossible fer-ne \xc3\xbas._NEWLINE_Tamb\xc3\xa9, cal esmentar que les interf\xc3\xadcies que coneixem ara no serien les mateixes sense la compet\xc3\xa8ncia que hi ha hagut entre les empreses. Com m\xc3\xa9s baixa el cost de la maquin\xc3\xa0ria les empreses han de desenvolupar entorns m\xc3\xa9s agradables i senzills, per tal que els clients consumeixin el seu producte abans que el de la compet\xc3\xa8ncia. Un exemple clar d\'aquest cas serien empreses com Microsft i Apple.\n_START_SECTION_\nCaracter\xc3\xadstiques\n_START_PARAGRAPH_\nLes interf\xc3\xadcies d\'usuari pel smart worker posseeixen una s\xc3\xa8rie de pautes que les defineixen. Totes aquestes caracter\xc3\xadstiques apunten a un clar model funcional i per aix\xc3\xb2 s\'ha de tenir en compte el disseny d\'aquestes, ja que, com deia Steve Jobs "El disseny no \xc3\xa9s nom\xc3\xa9s apariencia, el disseny \xc3\xa9s com funciona".\n_START_SECTION_\nEfici\xc3\xa8ncia\n_START_PARAGRAPH_\nUn model d\'interf\xc3\xadcie eficient es regeix per la simplicitat pel que fa al control i la manejabilitat d\'aquesta, fet que no implica que sigui f\xc3\xa0cil per\xc3\xb2 es busca optimitzar al m\xc3\xa0xim les interaccions abans que buscar altres aspectes com l\'est\xc3\xa8tica. Que sigui simple no significa que no pugui ser detallada, ja que, com va esmentar Mies Van der Rohe "D\xc3\xa9u est\xc3\xa0 en els detalls", per tant, uns detalls funcionals als llocs on pertoca juguen un paper clau a l\'hora d\'interactuar amb l\'interf\xc3\xadcie. Aquests factors brindaran una experi\xc3\xa8ncia d\'usuari que, encara que enfocada a nivell industrial, \xc3\xa9s clau per tal de fer millorar la comoditat i el rendiment dels treballadors en les seves respectives feines.\n_START_SECTION_\nAccessibilitat\n_START_PARAGRAPH_\nEn la ind\xc3\xbastria 4.0 \xc3\xa9s imprescindible que l\'usuari pugui accedir a les interf\xc3\xadcies des de diversos llocs i/o dispositius electr\xc3\xb2nics si \xc3\xa9s necessari. Hi ha molts softwares, plataformes i infraestructures que permeten treballar  als anomenats "Entorns cloud o del n\xc3\xbavol" els quals brinden la possibilitat d\'accedir a ells des de diversos llocs a l\'hora que es desitgi.\n_START_SECTION_\nTreball col\xc2\xb7laboratiu\n_START_PARAGRAPH_\nAquest punt va estretament lligat amb l\'anterior, ja que el treball en equip \xc3\xa9s una eina m\xc3\xa9s a favor del smart worker i la comunicaci\xc3\xb3 online que permet fer servir serveis "cloud" permet que es puguin editar i compartir certs continguts en l\xc3\xadnia alhora des de diverses localitzacions diferents, per tant, la dist\xc3\xa0ncia ja no \xc3\xa9s una barrera en segons quins \xc3\xa0mbits de treball industrial on abans s\xc3\xad que era un obstacle. Tamb\xc3\xa9 \xc3\xa9s molt important pel factor de l\'organitzaci\xc3\xb3 i el repartiment de les tasques.\n_START_SECTION_\nAjuda de la intel\xc2\xb7lig\xc3\xa8ncia artificial\n_START_PARAGRAPH_\nL\'entorn de treball evoluciona progressivament per incorporar eines com els assistents virtuals o la intel\xc2\xb7lig\xc3\xa8ncia artificial, aix\xc3\xb2 permet ajudar als treballadors en determinades situacions a base de la recopilaci\xc3\xb3 de dades sobre la tasca en q\xc3\xbcesti\xc3\xb3.\n_START_SECTION_\nSeguretat\n_START_PARAGRAPH_\nEn la ind\xc3\xbastria hi ha una gran quantitat d\'informaci\xc3\xb3 secreta. Les interf\xc3\xadcies han de posseir un cert m\xc3\xa8tode d\'autentificaci\xc3\xb3 i/o autoritzaci\xc3\xb3 per tal d\'assegurar que nom\xc3\xa9s tenen acc\xc3\xa9s a elles els usuaris oficials autoritzats de l\'empresa. Les dades introdu\xc3\xafdes en els dispositius d\'aquestes interf\xc3\xadcies han de ser codificades i disposar de certs antivirus i sistemes de seguretat per tal d\'evitar que siguin robades per ser utilitzades amb fins com l\'espionatge industrial.\n_START_SECTION_\nClassificaci\xc3\xb3 i tipus\n_START_PARAGRAPH_\nEn el sector industrial s\'han de triar les interf\xc3\xadcies d\'usuari segons la feina que s\'hagi de dur a terme i s\'han de tenir en compte una s\xc3\xa8rie de factors: el soroll, l\'espai, la informaci\xc3\xb3 que s\'ha de con\xc3\xa8ixer, els diferents par\xc3\xa0metres a controlar, les parts del cos que tenen disponibles els operaris per utilitzar, el temps disponible, etc._NEWLINE_La majoria de les interf\xc3\xadcies estan creades per sensors, un sistema operatiu, un conjunt d\'actuadors i un sistema de comunicaci\xc3\xb3. Tots aquests elements brinden una s\xc3\xa8rie de caracter\xc3\xadstiques a cada interf\xc3\xadcie que ens permet classificar-les en diferents tipus.\n_START_SECTION_\nInterf\xc3\xadcies t\xc3\xa0ctils\n_START_PARAGRAPH_\nConsisteixen en pantalles de tipus LCD o d\'altres amb la capacitat de ser t\xc3\xa0ctils. S\xc3\xb3n molt vers\xc3\xa0tils, ja que permeten desenvolupar tota mena de tasques de control, introducci\xc3\xb3 de dades mitjan\xc3\xa7ant l\'escriptura, la veu, les c\xc3\xa0meres o certs sensors. Aqu\xc3\xad s\'engloben els smartphones, les tablets, els ordinadors i les m\xc3\xa0quines t\xc3\xa0ctils, ja molt instaurats a la ind\xc3\xbastria.\n_START_SECTION_\nInterf\xc3\xadcies gr\xc3\xa0fiques\n_START_PARAGRAPH_\nLes anomenades interf\xc3\xadcies per imatges s\xc3\xb3n les que utilitzen com a entrada de dades dispositius per la captura o presentaci\xc3\xb3 d\'imatges. Un clar exemple s\xc3\xb3n les Smart Glasses, unes ulleres intel\xc2\xb7ligents que ens proporcionen les funcions d\'un ordinador per\xc3\xb2 aplicades a la realitat (realitat augmentada), com tamb\xc3\xa9 fan per exemple, les ulleres de realitat virtual.\n_START_SECTION_\nInterf\xc3\xadcies per veu\n_START_PARAGRAPH_\nEncara que no solen apar\xc3\xa8ixer gaire en la ind\xc3\xbastria, els assistents per veu poden ser de gran utilitat en algunes feines determinades on nom\xc3\xa9s es disposa de la veu com a \xc3\xbanic element lliure per interactuar amb la interf\xc3\xadcie. Algunes de les m\xc3\xa9s conegudes s\xc3\xb3n Siri de Apple, Cortana de Microsoft i Google Home encara que cal esmentar que el control per veu \xc3\xa9s a vegades propi d\'algunes m\xc3\xa0quines com podrien ser certs vehicles militars.\n_START_SECTION_\nInterf\xc3\xadcies gestuals\n_START_PARAGRAPH_\nEls gestos ens permeten traspassar la frontera del m\xc3\xb3n real al virtual d\'una forma molt intu\xc3\xaftiva i directa que resulta molt interessant en alguns treballs. Exemples aplicats a les f\xc3\xa0briques seria el disseny utilitzant la realitat virtual i certs controladors dels gestos. Casos m\xc3\xa9s quotidians seria el Kinect de Microsoft o els comandaments de la consola Wii.\n_START_SECTION_\nInterf\xc3\xadcies neuronals\n_START_PARAGRAPH_\nAquestes s\xc3\xb3n una de les \xc3\xbaltimes interf\xc3\xadcies en arribar al mercat i encara han de ser molt m\xc3\xa9s desenvolupades per\xc3\xb2 podrien obrir nous camins que ens permetrien fer fets ins\xc3\xb2lits fins ara. Es basen en la lectura de l\'activitat cerebral per mitj\xc3\xa0 d\'uns sensors col\xc2\xb7locats al cap, fet que permet enviar certs senyals que poden ser interpretats per un sistema electr\xc3\xb2nic o ordinador. Aix\xc3\xb2 ens permetria fer, per exemple, que una persona amb discapacitats f\xc3\xadsiques pugui enviar ordres a un ordinador que controli un exoesquelet  (bra\xc3\xa7os/cames/parts del cos bi\xc3\xb2niques) i li permeti fer vida normal.'